**Број: 191/2021**

Датум: 30.03.2021. године

На основу члана 5. Правилника о начину, критеријумима и поступку пријема деце у ПУ „Дечја радост“ у Бабушници број 101-6/2017 од 27.02.2017. године, Управни одбор ПУ „Дечја радост“ Бабушница, на седници одржаној, дана 30.03.2021. године, доноси следећу

**ОДЛУКУ**

**о образовању Комисије за пријем деце у Установу**

**I**

Образује се Комисија за упис деце у ПУ „Дечја радост“ Бабушница. Деца ће похађати васпитно-образовни програм у Установи у току школске 2021/2022. године, односно од 01. септембра 2021. године до 31. августа 2022. године.

**II**

Комисија се састоји од председника и три члана и исту чине:

* Адријана Јовановић, секретар установе
* Марија Ђорђевић-Стојановић, стручни сарадник-логопед
* Гизела Цветковић, сарадник-медицинска сестра
* Маја Николов, финансијско-административни радник

**III**

Комисија је дужна:

* да сачини обавештења за родитеље чија деца већ похађају програм Установе у млађој и средњој васпитно-образовној групи, са детаљним објашњењима о процедури уписа деце, као и родитељима друге деце која су стасала за вртић у циљу што боље едукованости родитеља и старатеља о року и условима конкурса;
* да објави целокупну конкурсну документацију на сајт Установе пре почетка рока за подношење пријава;
* да прибави списак деце од стране општинске управе, која су стасала за похађање васпитно-образовног програма у Установи, пре свега списак предшколаца;
* да прима све пријаве поднете у року од 01. априла до 15. маја 2021. године и да води рачуна о благовремености поднетих пријава и о законитом и регуларном спровођењу конкурса;
* да изврши бодовање свих благовремених пријава у складу са Правилником о начину, критеријумима и поступку пријема деце у ПУ „Дечја радост“ Бабушница.
* да сачини писани извештај у року од пет дана од истека рока за подношење пријава за упис деце и исти, потписан од стране свих чланова, преда директору установе и органу управљања на разматрање;
* да сачини листе уписане деце по конкурсу, као и листе чекања, уколико постоје, и да исте званично објави на огласној табли Установе и на сајту Установе, у року од 15 дана од дана протека рока за подношење пријава за упис деце;

**IV**

Комисија има право:

* да захтева допуну документације, уколико су у пријави напоменути посебни критеријуми за утврђивање приоритета за упис;
* да захтева потврду послодаваца код којих родитељи деце раде, односно студирају (односи се и на студенте, незапослене и друге категорије предвиђене у пријави) или контактира исте у циљу проверавања информација о статусу родитеља означеном у пријави;
* да врати неблаговремене пријаве.

**V**

Ова Одлука ступа на снагу даном доношења.

Иста се предаје члановима Комисије, директору и архиви.

Такође, ова Одлука истиче се на огласној табли Установе и објављује на званичном сајту Установе, по доношењу.

БРОЈ 191/2021 од 30.03.2021. године

УПРАВНИ ОДБОР ПУ „ДЕЧЈА РАДОСТ“ БАБУШНИЦА

*За ПУ “Дечја радост“ Бабушница,*

***председник УО, Биљана Поповић***

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(печат и потпис лица одговорног за заступање)*